Sve o Evi
Sve o Evi američki je dramski film snimljen 1950; scenarij i režiju je uradio Joseph L. Mankiewicz, a temelji se na kratkoj priči iz 1946. Evina mudrost, autorice Mary Orr. U filmu glume Bette Davis, kao Margo Channing, visoko cijenjena, ali ostarjela brodvejska zvijezda. Anne Baxter igra Eve Harrington, mladu obožavateljicu koja pomaže Channing i uvlači se u njen život. George Sanders, Celeste Holm, Hugh Marlowe, Barbara Bates, Gary Merrill i Thelma Ritter također se pojavljuju, a film postaje jedan od najranijih i značajnjih uloga Marilyn Monroe. Hvaljen od kritike u vrijeme izlaska, bio je nominiran za 14 Oscara (rekord koji nije bio oboren sve do 1997. i filma Titanic) i osvojio ih je ukupno 6, uključujući i onaj za najbolji film. Zaključno s 2012. godinom, Sve o Evi i dalje je jedini film u historiji Oscara koji je dobio četiri nominacije za ženske uloge (Davis i Baxter kao najbolje glumice, Holm i Ritter kao najbolje sporedne glumice). Godine 1990. film je izabran na čuvanje u Nacionalnom filmskom registru Sjedinjenih Američkih Država, a bio je među prvih 50 filmova koji su bili registrirani. Sve o Evi pojavio se pod brojem 16 na popisu Američkog filmskog instituta iz 1998. kao jedan od 100 najboljih američkih filmova.